**ОБЩИНСКИ** **ГОДИШЕН ПЛАН ЗА МЛАДЕЖТА**

**ОБЩИНА ГАБРОВО**

**2017 година**

Общинският годишен план за младежта е изграден на принципа на координaция и единодействие между всички институции, работещи по проблемите на младежта. Предназначен е за подрастващите и младите хора – неорганизирани и организирани в различни структури, на възраст от 15 до 29 години, без оглед на тяхната расова, етническа, религиозна, национална, социална или културна принадлежност.

Конкрeтните дейности, заложени в плана, допринасят за постигането на приоритетните цели, осигуряват възможността за пълноценно развитие на младите хора, за изграждане на активна гражданска позиция у тях и включването им в процеса на вземането на решения.

Младите хора и тяхната успешна професионална, социална и личностна реализация са важен приоритет на Община Габрово и предмет на целенасочена политика, прилагана, за да отговори на потребностите и интересите на тази целева група.

Общинският годишен план за младежта на Община Габрово за 2017 г. е структуриран според приоритетите в следните ключови документи:

* Национална стратегия за младежта (2012‐2020)
* Закон за младежта
* Общински план за развитие на община Габрово 2014 – 2020 г.

Настоящият общински план има характер на отворен документ, който може да се развива, усъвършенства и актуализира в съответствие с динамично променящите се условия. Това изисква постоянна дейност на всички заинтересовани участници и предполага създаването на добра организация и координация.

**I. АНАЛИЗ НА ПРЕДИЗВИКАТЕЛСТВАТА ПРЕД МЛАДЕЖТА В ОБЩИНА ГАБРОВО**

**1. ДЕМОГРАФСКА ПЕРСПЕКТИВА**

Прогноза на Националния статистически институт за населението на област Габрово до 2070 г. (Таблица 1).

Таблица 1

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ПРОГНОЗА ЗА НАСЕЛЕНИЕТО** | | | | | | | | | | | | |
|  | при хипотеза за конвергентност | | | | | | | | | | | |
| **Години** | | | | | | | | | | | |
| **2015** | **2020** | **2025** | **2030** | **2035** | **2040** | **2045** | **2050** | **2055** | **2060** | **2065** | **2070** |
| **Габрово** | 114 557 | 106 129 | 97 851 | 89 936 | 82 450 | 75 505 | 69 225 | 63 546 | 58 296 | 53 347 | 48 713 | 44 553 |
| **Мъже** | 55 277 | 51 304 | 47 474 | 43 877 | 40 512 | 37 422 | 34 606 | 31 995 | 29 520 | 27 151 | 24 916 | 22 908 |
| **Жени** | 59 280 | 54 825 | 50 377 | 46 059 | 41 938 | 38 083 | 34 619 | 31 551 | 28 776 | 26 196 | 23 797 | 21 645 |

Според тази прогноза (при хипотеза за конвергентност), която НСИ определя като реалистична и е съобразена с нормативните изисквания на Европейския съюз за демографското и социално-икономическото развитие на страните членки, през 2050 г. област Габрово ще има 63 546 души население, а през 2070 г. – 44 553 души.

Броят на децата, родени с настоящ адрес в Габрово, намалява с всяка измината година (Таблица 2)

Таблица 2

| **Година на раждане** | **Брой деца**  **с настоящ адрес в Габрово** |
| --- | --- |
| 2006 | 587 |
| 2007 | 551 |
| 2008 | 528 |
| 2009 | 535 |
| 2010 | 519 |
| 2011 | 491 |
| 2012 | 427 |
| 2013 | 437 |
| 2014 | 423 |
| 2015 | 404 |
| 2016 | 321 |

Броят на младите хора и на хората в трудоспособна възраст в община Габрово през последните години намалява. Основните причини за това са отрицателният естествен прираст и миграционните процеси, протичащи на територията на цялата Габровска област, което обуславя бързопроменяща се демографска картина. Нарастването на обема на вътрешната миграция все по-често е продиктувано от икономически причини, в т.ч. търсене на работни места, по-високо трудово възнаграждение, по-добро качество на живот.

**2. ФОРМАЛНО И НЕФОРМАЛНО УЧЕНЕ**

На територията на община Габрово функционират 15 учебни и 13 детски заведения, разположени в различни райони и 1 ВУЗ – Технически университет. Мрежата от детски градини включва 10 общински детски заведения с 16 бази и три детски ясли. Десет от училищата са общински (едно начално училище, шест основни, две СОУ, една профилирана природоматематическа гимназия и едно помощно училище, а останалите 4 държавни – една профилирана гимназия – Национална Априловска гимназия и три професионални гимназии - ПГТ „Пенчо Семов“, ПТГ „Д-р Никола Василиади“ и ПГ по строителство. Като извънучилищна структура функционира Народна Астрономическа обсерватория с планетариум.

**3. МЛАДЕЖКА ЗАЕТОСТ И ИКОНОМИЧЕСКА АКТИВНОСТ**

След завършване на своето образование младежите се включват в пазара на труда, като в повечето случаи нямат никакъв трудов опит по придобитата специалност. Често им липсват необходимата информация и контакти за устройване на работа.

В таблица 3 е представена информация за равнището на безработните младежи регистрирани към декмеври 2016 г. в ДБТ-Габрово.

Таблица 3

|  |  |  |  |  |  |  |
| --- | --- | --- | --- | --- | --- | --- |
| Брой регистрирани младежки към декември 2016 г. в ДБТ-Габрово | | | | | | |
| Показатели | Всичко | По образование | | | | |
| висше | средно | в т.ч. средно проф. | основно | начално и по-ниско |
| от 15 до 19г. вкл. | 4 | 0 | 3 | 2 | 1 | 0 |
| от 20 до 24г. вкл. | 56 | 9 | 40 | 33 | 4 | 3 |
| от 25 до 29г. вкл. | 121 | 45 | 69 | 57 | 6 | 1 |
| Общо за община Габрово | **181** | **54** | **112** | **92** | **11** | **4** |

От представените данни се вижда, че най-много безработини лица са във възрастовия диапазон 25-29 г. По образование, най-висок е делът на безработните младежи със средно образоваие, а наи-нисък е делът с начално и по-ниско образование.

Съгласно Закона за насърчаване на заетостта, Министерство на труда и социалната политика реализира редица мерки за повишаване пригодността и осигуряване на заетост на младите чрез свои програми. Тяхната цел е осигуряване на субсидирана заетост и социална интеграция на безработни лица, обект на месечно социално подпомагане, чрез разкриване на работни места в общополезни дейности и предостяване на социални услуги, както и повишаване на пригодността им за заетост чрез включването има в обучение за повишаване на уменията и квалификацията - за ограмотяване и придобиване на професионална квалификация.

**4. ДОСТЪП ДО ИНФОРМАЦИЯ И УСЛУГИ**

Използването на различни средства за получаване на информация е предпоставка младите хора да участват активно при обсъждането и вземането на решения по ключови проблем. Увелича се процентът на тези, ползващи перманентно Интернет и прилагайки новите информационни технологии. Безплатен достъп до Интернет е осигурен в учебните заведения в на определени зони – заведения, хотели и други на територията на община Габрово. Източниците за масова информация, особено електронни дават широк поток от разнородна информация и са даденост за младите хора.

Разширен е достъпът до информация за европейските програми и правата на младите хора в ЕС чрез дейността на Областен информационен център – Габрово. Качествени и достъпни младежки услуги и информация, която се предоставя на младите хора в община Габрово от МИКЦ в ИМКА – Габрово насърчава желанието им за участие в обществения живот. В процеса на своята работа служителите и доброволците от МИКЦ – Габрово планират и организират изнесени консултации във всички градове от областта.

Културните институции на територията на града успешно си сътрудничат с други организации, за да оползотворят по най-добрия начин ресурсите, с които разполагат. Туристическият информационен център предлага актуална информация чрез организиране на рекламни кампании, предимно онлайн и участва в туристически изложения и борси. Чрез сложен комплекс от видео, програмни продукти, виртуални гидове, декори атрактивно мултимедийно съдържание и интерактивни инсталации, се предоставя информацията в интерактивния музей, представящ индустриалното развитие на град Габрово.

**5. ГРАЖДАНСКА АКТИВНОСТ И МЛАДЕЖКО ДОБРОВОЛЧЕСТВО**

Младите хора изявяват желание да решават собствените си проблеми като се включат в обществения живот и вземат участие в граждански организации. На територията на община Габрово работят младежки неправителствени организации, които реализират младежки инициативи на местно ниво. Гражданското участие на младите хора е свързано с прилагане принципите на Европейската харта за участието на младите хора в живота на общините и регионите.

Община Габрово се стреми да ангажира младите хора в обществения живот .Активното включване в различни инициативи е предпоставка младите да поемат отговорности за тяхното местно общество, да се грижат един за друг, както и да предприемат действия, когато имат становище по даден проблем.

Участието на младежите в неправителствени организации е от особено значение, тъй като там те се учат на важни за тяхното бъдеще практически умения, трупат знания и опит, които не могат да придобият единствено във формалния модел на образователната система.

Доброволчеството сред младите хора е като движеща сила за личностно развитие, учене, конкурентоспособност, социално сближаване, солидарност между поколенията и формиране на гражданско самосъзнание.

**6. ЗДРАВОСЛОВЕН НАЧИН НА ЖИВОТ**

Съществуващата система на здравно образование не води в достатъчна степен до формирането на умения за справяне с житейските проблеми и до промяна на поведението за здравословен начин на живот на младите хора. Най-разпространените заболявания (затлъстяване, диабет, бронхиална астма, гръбначни изкривявания и др.) са свързани основно с ниската и недостатъчна двигателна активност, небалансираното хранене, продължителният престой в неправилна работна поза. За преодоляване на тези неблагоприятни за здравето явления от особено важно значение е физическото възпитание и спорта. В детските градини и училища на територията на общината са изградени здравни кабинети. Чрез реализиране на превантивните мерки свързани: със сексуалното възпитание, злоупотребата с алкохол, използването на наркотици, тютюнопушенето, хранителните разстройства, затлъстяването се възпитава в подрастващите здравна култура и се насърчават към здравословен начин на живот. В годишните планове за работа на здравните кабинети към училищата и детските заведения са включени теми, свързани с превенцията на социално значими заболявания, също така тренинги и образователни игри на здравна тематика, организиране на информационни кампании за здравословен начин на живот в учебните заведения.

**7. ФИЗИЧЕСКА АКТИВНОСТ И СПОРТ**

Общинското ръководство се стреми да създава условия за развитие на масов спорт сред младите хора чрез подобряване на съществуващата и изграждане на нова спортна инфраструктура и провеждане на масови спортно-туристически инициативи.

На територията на общината осъществяват своята дейност над 40 спортни клуба, които ползват общинска спортна база за провеждане на тренировъчни дейности. Голямата част от спортистите са именно деца и младежи на възраст 5-29 години. Учениците активно участват в реализираните от МОН ученически игри.Спортните събития състезания и изяви от годишния спортен календар на община Габрово са финансово обезпечени. Ежегодно, с решение на Общински съвет - Габрово, се определя размера на целевата субсидия за подпомагане дейността на лицензираните и регистрираните спортни клубове за извършване на дейност в обществена полза. Община Габрово работи в насока за поощряване на развитието на местни спорни клубове, като се стимулират младите хора да се занимават със спорт.

**8. МЛАДЕЖКАТА ПРЕСТЪПНОСТ**

Основна дейност на Местната комисия за борба срещу противообществените прояви на малолетните и непълнолетните (МКБППМН) е разглеждането проявите на малолетните и непълнолетните. Целта на възпитателните дела е изясняване на факторите за извършване на противообществените прояви и престъпленията, опазване личността на извършителите от последващи такива, преодоляване на деформации и дефицити в нравственото развитие на детето и прилагането на най-подходящата възпитателна мярка по чл. 13, ал. 1 от ЗБППМН.

Необходимо е да се стимулира активното участие на младите хора в превенцията на престъпността, особено в превенцията на правонарушенията, извършени от млади хора. В тази насока е необходимо да се предприемат мерки за:

* Организиране на летен лагер за деца в риск.
* Изграждане и прилагане на практиката „ученици-наставници“ за сплотяване на училищната общност и оказване на подкрепа на ученици, застрашени от отпадане от училище.
* Организиране на пролетно училище за деца в риск.
* Организиране на „Лятно училище “ за децата от I – IV клас.

Добрите резултати, свързани с намаляването на детската престъпност, са свързани с превантивната дейност, която осъществява комисията, ЦОП, ОбСНВ и инспектори от Детска педагогическа стая. Тя се изразява в организирането и провеждането на индивидуални и групови консултации с деца и родители, информационни кампании по превенция употребата на наркотични вещества, асоциално поведение, изработване на информационно-образователни материали, посещения в училища, обмен на информация между институциите, свързани с подкрепа на деца.

Приоритетите за Община Габрово в образователната система са свързани с преодоляване отпадането от обучение на подлежащи ученици. Проведени са множество разговори с ученици, допуснали голям брой отсъствия и с техните родители, като целта е да се установят причините и проблемите и да се окаже помощ за преодоляването им.

**II. ПРИОРИТЕТИ И СПЕЦИФИЧНИ ЦЕЛИ ЗА ПРОВЕЖДАНЕ НА ОБЩИНСКАТА ПОЛИТИКА ЗА МЛАДЕЖТА**

Приоритетите при провеждане на общинската политика за младежта в Община Габрово са в съответствие със стратегическите цели на Националната стратегия за младежта 2012 – 2020.

За 2017 г. ОКСВМ предложи следните приоритетите на общинската младежка политика:

**ПРИОРИТЕТ 1. ОГРАНИЧАВАНЕ НА МЛАДЕЖКАТА БЕЗРАБОТИЦА, НАСЪРЧАВАНЕ НА МЛАДЕЖКАТА ЗАЕТОСТ И КАРИЕРНО РАЗВИТИЕ**

**Специфични цели:**

* Създаване на благоприятна, насърчаваща и подкрепяща среда за качествена и професионална реализация на младите хора в община Габрово;
* Стимулиране на кариерното развитие на младите хора
* Насърчаване на икономическата активност на младежите;

**ПРИОРИТЕТ 2. ПОДОБРЯВАНЕ НА ДОСТЪПА ДО ИНФОРМАЦИЯ И КАЧЕСТВЕНИ УСЛУГИ. НАСЪРЧАВАНЕ НА ТВОРЧЕСКИТЕ УМЕНИЯ**

**Специфични цели:**

* Предоставяне на актуална, систематизирана информация, удовлетворяваща потребностите на младите хора в общината;
* Организиране на информационни кампании, насочени към младите хора;
* Ползване услугите на Младежки информационно-консултантски центрове (МИКЦ);
* Развитие на таланта, творческите умения и културното израстване на младите хора.

**ПРИОРИТЕТ 3. НАСЪРЧАВАНЕ НА ЗДРАВОСЛОВНИЯ НАЧИН НА ЖИВОТ**

**Специфични цели:**

* Провеждане на различни информационни кампании за превенция от наркотици, алкохолна зависимост и болести, предавани по полов път.
* Повишаване сексуалната култура на младите хора
* Иницииране на информационни кампании, относно начина на хранене и двигателния режим на младите хора;
* Насърчаване на физическата активност и спорта сред младите хора.

**ПРИОРИТЕТ 4. РАЗВИТИЕ НА КАПАЦИТЕТА НА МЛАДЕЖКИТЕ ГРУПИ И ОРГАНИЗАЦИИ**

**Специфични цели:**

* Стимулиране на саморегулацията на неправителствените организации;
* Целенасочени усилия за организационно развитие;
* Развиване компетенции в специфични тематични области, свързани с дейността на организацията.

**ПРИОРИТЕТ 5. РАЗВИТИЕ НА МЛАДЕЖКОТО ДОБРОВОЛЧЕСТВО**

**Специфични цели:**

* Създаване на доброволчески инициативи за младите хора като възможност за лично развитие, учене, социално сближаване и формиране на гражданско самосъзнание;
* Популяризиране на доброволчеството.

**ПРИОРИТЕТ 6. НАСЪРЧАВАНЕ НА ГРАЖДАНСКАТА АКТИВНОСТ**

**Специфични цели:**

* Осигуряване възможност за участие на младежите в обществения живот и за приобщаването им към основните демократични ценности;
* Осигуряване на възможности за комуникация между институциите и младежите;
* Формиране на гражданското самосъзнание и насърчаване на участие в обществения живот;
* Насърчаване гражданското образование и обучение;
* Насърчаване на младите хора да бъдат активни граждани с ясна обществена позиция;

**III. ДЕЙНОСТИ ЗА ПОСТИГАНЕ НА ЦЕЛИТЕ**

|  |
| --- |
| **ПРИОРИТЕТ 1. ОГРАНИЧАВАНЕ НА МЛАДЕЖКАТА БЕЗРАБОТИЦА И НАСЪРЧАВАНЕ НА МЛАДЕЖКАТА ЗАЕТОСТ И КАРИЕРНО РАЗВИТИЕ** |

|  |  |  |  |  |
| --- | --- | --- | --- | --- |
| **ДЕЙНОСТ** | **ОЧАКВАНИ РЕЗУЛТАТИ** | **ПЕРИОД НА РЕАЛИЗИ РАНЕ** | **ВОДЕЩА**  **ОРГАНИЗАЦИЯ** | **БРОЙ**  **УЧАСТНИЦИ** |

|  |  |  |  |  |
| --- | --- | --- | --- | --- |
| Кариерно консултиране и професионално ориентиране | Проведени индивидуални консултации на деца и родители, относно видовете професии, начините за търсене на работа, подготовка на документи за кандидатстване за работа, съдействие при подаването им | целогодишно | ЦОП - Община Габрово | Клиенти на ЦОП- деца и техни родители и роднини |
| Активиране на неактивни младежки  15-29 г. | Регистрирани лица в Дирекция „Бюро по труда“ - Габрово | целогодишно | Младежки медиатор | Безработни младежи и студенти  15- 29 г. |
| Провеждане на информационни срещи с ученици от средните училища | Обогатяване на осведомеността на учениците по темите: „Как да търсим работа?“, „Как да се представим на интервю за работа?“ и „EURES - работа в чужбина“ | януари-май 2017г.  октомври-декември 2017 г. | Младежки медиатор | Ученици от XI и XII клас на средните училища |
| Провеждане на индивидуални консултации с младежи | Съдействие при подготовка на документи за кандидатстване на работа, подготовката на младежите за явяване на интервю за работа. Информиране за актуалните свободни работни места, за активните програми, предлагани на пазара на труда от Агенция по заетостта чрез „Бюро по труда“ - Габрово | целогодишно | Младежки медиатор | Младежи  15-29 г. |
| Информиране, консултиране и обучение на учениците от 1 до 12 клас от училища на територията на Област Габрово, техните родители и близки, учители и специалисти от училищата. | Запознаване с видовете професии и тяхната същност.  ЦКО Габрово проведе обучения, информиране и индивидуални консултации. | целогодишно | Център за кариерно ориентиране - Габрово. | ученици, родители и педагогически персонал от училищата на територията на Област Габрово. |
| Предоставяне на информация, обучение и възможности за доброволчески стажове | Предоставяне на консултации за професионално и кариерно ориентиране | 10 януари- 30 декември 2017 г. | ИМКА Габрово в рамките на проект: „Утвърждаване на младежките услуги и надграждане на капацитета на МИКЦ Габрово | подрастващи и младежи на възраст  14-19 години; |

|  |  |  |  |  |  |  |
| --- | --- | --- | --- | --- | --- | --- |
| **ПРИОРИТЕТ 2. ПОДОБРЯВАНЕ НА ДОСТЪПА ДО ИНФОРМАЦИЯ И КАЧЕСТВЕНИ УСЛУГИ. НАСЪРЧАВАНЕ НА ТВОРЧЕСКИТЕ УМЕНИЯ** | | | | | | |
| **ДЕЙНОСТ** | **ОЧАКВАНИ РЕЗУЛТАТИ** | | | **ПЕРИОД НА РЕАЛИЗИРАНЕ** | **ВОДЕЩА ОРГАНИЗАЦИЯ** | **БРОЙ**  **УЧАСТНИЦИ** |
| Консултации по проблемите на наркотиците и наркозависи-мостите. | Провеждане на индивидуални консултации с деца, младежи и родители по проблемите на зависимостите | | | целогодишно | Общински съвет по наркотични вещества /ОбСНВ/ и Превантивно-информационен център /ПИЦ/ към Община Габрово | Деца, младежи и родители |
| Провеждане на консултации и обучения, в рамките на дейността на МИКЦ Габрово | Предоставяне на различна по характер младежка информация чрез консултации на подрастващи и младежи и на млади родители; | | | 10 януари- 30 декември 2017 г. | ИМКА Габрово | В изпълнението на всички дейности да се ангажират еднократно и многократно над 1000 младежи от 14 до 29 годишна възраст, |
| Младежка информацион-на кампания в деня на Карнавала на Габрово | Провеждане на кампания за запознаване на младите хора с техните трудови, социални и осигурителни права чрез информационна шатра в центъра на Габрово. | | | 20 май 2017 г. | Сдружение "Младежки форум 21 век" | младежи от Габрово и гости на града |
| Информацион-на кампания чрез мобилна приемна в предприятия от гр. Габрово | Информиране и консултиране на работещи младежи за техните трудови, осигурителни и синдикални права. Инициативата е по повод 7 октомври - Световен ден за достоен труд. | | | 2 - 6 октомври  2017 г. | Сдружение "Младежки форум 21 век" и Регионален съвет на КНСБ - Габрово | работещи младежи |
| Кампания във връзка с 1-ви март | Запознаване с българските традиции. Изработване на мартеници. Развитие на умения за общуване с деца от уязвими групи. | | | март 2017 г. | ЦОП- Община Габрово | Деца, ползватели на социални услуги в ЦОП |
| Арт- работилница на ЦОП | Запознаване с изкуството и усвояване на различни приложни техники. Изработване на художествени предмети. Развитие на социални умения. | | | целогодишно | ЦОП- Община Габрово | Деца, ползватели на социални услуги в ЦОП |
| Организиране и провеждане на кампания за 1-ви юни | Организиране и провеждане на детски празник; Развитие на социални умения. | | | юни 2017 г. | ЦОП- Община Габрово | Деца, ползватели на социални услуги в ЦОП |
| Организиране и провеждане на кампания за 21.11- Ден на Християнското семейство | Организиране и провеждане на детски празник; Развитие на социални умения; Запознаване с християнски ценности; Стимулиране на връзката родители- деца. | | | ноември 2017 г. | ЦОП- Община Габрово | Деца, ползватели на социални услуги в ЦОП и техните семейства |
| Организиране и провеждане на кампания за Коледа | Организиране и провеждане на детски празник; Развитие на социални умения; Запознаване с християнски ценности. | | | декември 2017 г. | ЦОП- Община Габрово | Деца, ползватели на социални услуги в ЦОП |
| Разширяване на програмата ,,Приеми ме на село” | Включени ученици и младежи от община Габрово в инициативата, разширяване броя на приемните села. | | | целогодишно | ЦОП- Община Габрово и ОбСНВ | Деца, ползватели на социални услуги в ЦОП;добро-волци от МСНВ; деца и младежи, живущи на територията на община Габрово |
| **ПРИОРИТЕТ 3. НАСЪРЧАВАНЕ НА ЗДРАВОСЛОВНИЯ НАЧИН НА ЖИВОТ** | | | | | | |
| **ДЕЙНОСТ** | **ОЧАКВАНИ РЕЗУЛТАТИ** | | | **ПЕРИОД НА РЕАЛИЗИРАНЕ** | **ВОДЕЩА ОРГАНИЗАЦИЯ** | **БРОЙ**  **УЧАСТНИЦИ** |
| Провеждане на тренинги, дискусии и прожекции на филми - по разработената от ПИЦ – Габрово програма „Информира-ният избор” - по заявка на ръководствата на училищата | Превенция употребата на наркотици сред учениците и промоция на здравословния начин на живот | | | целогодишно | ОбСНВ и ПИЦ към Община Габрово, Младежки съвет по наркотични вещества | ученици от 5-12 клас |
| Специализира-ни сесии в детските градини и училищата на територията на община Габрово | Изграждане на умения за здравословен начин на живот; Провеждане на групови сесии | | | целогодишно | ЦОП - Община Габрово | Деца, ползватели на социални услуги в ЦОП; деца и младежи, живущи на територията на община Габрово |
| Здравно образование | Индивидуални сесии с потребители на социалната услуга, целящи повишаване на здравното им образование, превенция на ранните бременности и болестите предавани по полов път | | | целогодишно | ЦОП - Община Габрово | Деца, ползватели на социални услуги в ЦОП и техните семейства. |
| Провеждане на обучения по превантивна програма „Здравейко“ - по заявка на ръководствата на училищата | Превенция употребата на наркотици сред учениците и промоция на здравословния начин на живот | | | целогодишно | ОбСНВ и ПИЦ към Община Габрово, Младежки съвет по наркотични вещества | ученици от  I-IV клас |
| Организиране на пролетно училище за деца в риск | Осмисляне свободното време на децата през пролетната ваканция. | | | април 2017 г. | МКБППМН и ЦОП | ученици |
| Провеждане на кампания във връзка с 26 юни – Световен ден за борба с наркоманиите. | Проведена кампания във връзка с 26 юни – Световен ден за борба с наркоманиите | | | юни 2017 г. | Общински съвет по наркотични вещества и ПИЦ към Община , МСНВ | Доброволци от МСНВ, младежи |
| Летни занимания за учениците от I до IV клас | В „Летни занимания 2017“ ще бъдат обхванати около 500 деца с цел осмисляне свободното им време. | | | юни –юли 2017 г. | МКБППМН | ученици |
| Реализиране на програмата ,,Приеми ме на село” | Осмисляне на свободното време с инициатива, стимулираща здравословния начин на живот, изграждаща ценности и развиваща социални умения у децата и у младежите. | | | юни-септември 2017 г. | ОбСНВ, ЦОП и МКБППМН | Деца и младежи на възраст 9-29 г. |
| Реализиране на инициативи за свободното време, насърчаващи спортната активност на децата и младежите | Повишен интерес у младите хора към спорта и здравословния начин на живот | | | целогодишно | ОбСНВ, ПИЦ и  ФК „Чардафон 1919“ | Деца и младежи до  29 г. |
| **ПРИОРИТЕТ4. РАЗВИТИЕ НА КАПАЦИТЕТА НА МЛАДЕЖКИТЕ ГРУПИ И ОРГАНИЗАЦИИ** | | | | | | |
| **ДЕЙНОСТ** | | **ОЧАКВАНИ РЕЗУЛТАТИ** | | **ПЕРИОД НА РЕАЛИЗИРАНЕ** | **ВОДЕЩА ОРГАНИЗАЦИЯ** | **БРОЙ УЧАСТНИЦИ** |
| Организиране и провеждане на кампании във връзка с 1-ви март, Великден, Деня на толерантността и Коледа с участието на доброволци от МСНВ | | Организирани и проведени кампании | | 2017 г. | ОбСНВ и ПИЦ | Доброволци от МСНВ, деца и младежи в риск, ученици |
| Провеждане на консултации и обучения, в рамките на дейността на МИКЦ Габрово | | Предоставяне на обучения, консултации и финансиране на малки младежки проекти инициирани от младежи, в рамките на дейността на Младежка банка Габрово | | февруари - май 2017 г. | ИМКА Габрово | Представители на ученически съвети, младежки групи и организации ще бъдат информирани, консултирани и обучавани в различни по продължителност и съдържание. Теми ще са свързани с организационно развитие или реализиране на младежки инициативи и проекти. |
| Реализиране на превантивна програма за борба срещу злоупотребата с наркотични вещества на местно ниво – „Мрежата 5“ | | Превенция употребата и злоупотребата с психоактивни вещества, чрез придобиване на знания и развиване на умения на доброволците от МСНВ за работа на терен и обмен на добри практики за реализиране в мрежа на публична превантивна кампания сред общността. | | май 2017 г. | ОбСНВ и ПИЦ | Доброволци от МСНВ |
| **ПРИОРИТЕТ 5. РАЗВИТИЕ НА МЛАДЕЖКОТО ДОБРОВОЛЧЕСТВО** | | | | | | |
| **ДЕЙНОСТ** | | **ОЧАКВАНИ РЕЗУЛТАТИ** | | **ПЕРИОД НА РЕАЛИЗИРАНЕ** | **ВОДЕЩА ОРГАНИЗАЦИЯ** | **БРОЙ УЧАСТНИЦИ** |
| Насърчаване на доброволчест-вото, предоставяне на възможности за доброволстване; предоставяне на обучения и консултации за доброволчески мениджмънт; Организиране на Годишна церемония за награждаване на най- активните доброволци през 2017 г. | | Възпитаване на позитивно отношение към доброволен труд и чувство за всеотдайност и съдействие.  Предоставяне на консултации и подкрепа за развитието на доброволчески клубове | | целогодишно | ИМКА Габрово | доброволци в различни институции като: младежки организации, неформални групи, общини, училища, читалища, библиотеки, музеи и др. |
| Реализиране на кампания за набиране на нови доброволци към Младежкия съвет по наркотични вещества | | Привличане на нови доброволци към МСНВ | | юни 2017 г. | ОбСНВ и ПИЦ | Доброволци от МСНВ, ученици VIII -XI клас |
| **ПРИОРИТЕТ 6. НАСЪРЧАВАНЕ НА ГРАЖДАНСКАТА АКТИВНОСТ** | | | | | | |
| **ДЕЙНОСТ** | | | **ОЧАКВАНИ РЕЗУЛТАТИ** | **ПЕРИОД НА РЕАЛИЗИРАНЕ** | **ВОДЕЩА ОРГАНИЗАЦИЯ** | **БРОЙ УЧАСТНИЦИ** |

|  |  |  |  |  |
| --- | --- | --- | --- | --- |
| Кампания по случай Великден и посещение на ДВФУ, ДЦВХУ, ДЦДМУ и ДЦВХ по случай Великден | Стимулиране към изграждане на гражданска активност и социална включеност на подрастващите | април 2017 г. | ОбСНВ и ЦОП към Община Габрово | Деца, ползватели на социални услуги в ЦОП; доброволци от МСНВ; деца и младежи, живущи на територията на община Габрово |
| Насърчаване на младежката мобилност за участие в обучителни и доброволчески програми в ЕС | Популяризиране на възможностите за участие в иницативи с образователна мобилност и младежки обмени и ЕДС (Европейска Доброволческа служба), с финансовата подкрепа на програма  „Еразъм +“ | април - ноември 2017 г. | ИМКА Габрово | Активизиране за участие на най-малко 15 младежи в различни младежки обменни инициативи и програми, включително домакинства-не на международ-ни доброволци; |
| Кампания за набиране на дрехи, обувки, играчки и други | Предоставяне на дарения на нуждаещи се деца и младежи, ползватели на социални услуги в ЦОП; повишаване на гражданската активност | Целогодишно | ЦОП към Община Габрово | доброволци |